CELEX: 32004R1462
Language: hu
Date: 2004-08-17 00:00:00
Title: A Bizottság 1462/2004/EK Rendelete (2004. augusztus 17.) a B termelési illeték maximális összegének felülvizsgálatáról és a cukorágazatban a B cukorrépa 2004/2005-ös gazdasági évre vonatkozó minimálárának módosításáról

18.8.2004   
            
            
               HU
            
            
               Az Európai Unió Hivatalos Lapja
            
            
               L 270/4
            
         
      A BIZOTTSÁG 1462/2004/EK RENDELETE
   
   (2004. augusztus 17.)
   a B termelési illeték maximális összegének felülvizsgálatáról és a cukorágazatban a B cukorrépa 2004/2005-ös gazdasági évre vonatkozó minimálárának módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a 39/2004/EK bizottsági rendelettel (1) módosított, a cukorágazat piacának közös szervezéséről szóló, 2001. június 19-i 1260/2001/EK tanácsi rendeletre (2) és különösen annak 15. cikke (8) bekezdésének második és harmadik francia bekezdésére,
   mivel:
   
               (1)
            
            
               Az 1260/2001/EK rendelet 15. cikkének (3) és (4) bekezdése előírja, hogy a közösségi cukorfelesleg kiviteli kötelezettségéből eredő veszteségeket meghatározott korlátok között az A és a B cukor, az A és a B izoglukóz, valamint az A és a B inulinszirup előállítására kivetett termelési illetékekkel kell fedezni.
            
         
               (2)
            
            
               Az 1260/2001/EK rendelet 15. cikkének (5) bekezdése előírja, hogy amennyiben a fehércukor adott gazdasági évre vonatkozó intervenciós árának legfeljebb 2 %-os alap termelési illetékéből, illetve legfeljebb 30 %-os B illetékéből származó várható bevételei nem fedezik a folyó gazdasági év előrelátható összes veszteségét, a B illeték maximális százalékát a szükséges mértékig úgy kell kiigazítani, hogy az fedezze az említett összes veszteséget, azonban nem haladhatja meg a 37,5 %-ot.
            
         
               (3)
            
            
               A jelenleg rendelkezésre álló ideiglenes adatok alapján a 2004/2005-ös gazdasági év tekintetében behajtandó illetékekből származó, kiigazítás előtti bevételek valószínűleg elmaradnak az átlagos veszteség és az exportálandó felesleg szorzatától. A B illeték maximális összegét 2004/2005-re ezért az említett fehércukor intervenciós árának 37,5 %-ára kell emelni.
            
         
               (4)
            
            
               Az 1260/2001/EK rendelet 4. cikke (1) bekezdésének b) pontja tonnánként 32,42 EUR összegben határozza meg a B répa minimálárát az említett rendelet 15. cikkének (5) bekezdésére is figyelemmel, amely előírja a B répa árának megfelelő kiigazítását a B illeték maximális összegének kiigazítása esetén.
            
         
               (5)
            
            
               Az e rendeletben előírt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2004/2005-ös gazdasági évre az 1260/2001/EK rendelet 15. cikke (4) bekezdésének első francia bekezdésében említett B illeték maximális összegét a fehércukor intervenciós árának 37,5 %-ára kell emelni.
   2. cikk
   A 2004/2005-ös gazdasági évre a B répának az 1260/2001/EK rendelet 4. cikke (1) bekezdésének b) pontjában említett minimálárát az említett rendelet 15. cikkének (5) bekezdésével összhangban tonnánként 28,84 EUR összegben kell megállapítani.
   3. cikk
   Ez a rendelet az Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. augusztus 17-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 6., 2004.1.10., 16. o.
   
   
      (2)  HL L 178., 2001.6.30., 1. o.